ཚང་བ་གཅིག་ཡོང་། ཞེས་རྗེ་བཙུན་ཐུགས་
ཀྱི་རྡོ་རྗེ་གསུངས་ཏེ་སྣོད་མ་ཡིན་པ་ལ་གསང་བར་བྱའོ། །
དྲི་བ་དགུ་པ། བུམ་དབང་གི་སྐབས་སུ་རིག་པའི་དབང་ལྔའི་སྦྱང་གཞི་ཕུང་པོ་ལྔ་
དང་ ། རྡོ་རྗེ་ སེམས་ དཔའི་སྦྱང་ གཞི་ ཆོས་ ཉིད་དུ་ བཤད་ པ་ལ། དང་ པོ་ ཆོས་ ཉིད་ དུ་ ཞེན་
། །
པའི་བློ་སྦྱོང་གི །ཆོས་ཉིད་རྣལ་མ་མ་སྦྱང་རྒྱུ་མེད་ཅེས་བཞག་པ་ལ། གཞན་དག་ན་རེ། ཕུང་
པོ་ལྔ་མའང་དེར་ཞེན་པའི་བློ་སྦྱོང་གི །ཕུང་པོ་ལྔ་རང་བཞིན་གྱིས་དག་པས་སྦྱངས་རྒྱུ་མེད་ཟེར
བས་ལན་ཇི་ལྟར་བཏབ་པར་གྱི། ཞེས་པའི་ལན་ནི། འདི་བྱིས་པ་ཐ་ཤལ་རྣམས་ཀྱི་མཚུངས་
པ་ཡིན་པས། ལན་ཤིན་ཏུ་གོ་སླ་བའི་ཚུལ་གྱིས་གདབ་པར་བྱ་སྟེ། འདི་ལྟར་ཕུང་པོ་ལྔ་ནི་ད་
ལྟར་གྱི་སོ་སོ་སྐྱེ་བོའི་བློ་ལ་ཡང་རྟོག་པས་སྒྲོ་བཏགས་པ་ལ་མ་ལྟོས་པར་བསྙོན་མེད་དུ་སྣང་བ་
འདི་ཉིད་ཡིན་ལ། དེའི་ཆོས་ཉིད་ཅེས་པ་ནི། ཕུང་པོ་ལྔ་པོ་དེ་རྣམས་རང་བཞིན་གྱིས་སྤྲོས་པ་
དང་བྲལ་ཏེ། སྐྱེ་འགག་མེད་པ་ཙམ་ལ། འདི་ནི་ཕུང་པོ་ལྔའི་ཆོས་ཉིད་དོ། །ཞེས་སྒྲོ་འདོགས་
ཏེ། རྟོག་ པས་ འཇོག་ པ་མ་ གཏོགས་པ། ད་ལྟར་གྱི་སོ་སོ་སྐྱེ་བོའི་བློ་དང་སྣང་བཅས་ ཀྱི་ ཡེ་
ཤེས་ཀྱི་བར་གང་ལ་ཡང་དངོས་སུ་སྣང་རྒྱུ་མེད་པས། དེའི་ཆོས་ཉིད་རྣལ་མ་ནས་སྦྱང་གཞིར་
-298-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
དེའི་ཆོས་
ཇི་ལྟར་འགྲོ། མདོར་ན། སྔ་མ་དང༌། དེ་ལ་མུ་མཚུངས་པ་བསྒྲེ་བ་གཉིས་མི་མཚུངས་ཏེ། ཕུང་
པོ་ལྔ་ནི་རྟོག་པས་སྒྲོ་མ་བཏགས་པར་བློ་ལ་ཐ་མལ་དུ་དངོས་སུ་སྣང་དུ་རུང་ཞིང༌།
ཉིད་ནི་རྟོག་ ་པས་འཇོག་པ་མ་གཏོགས་པ་ཡུལ་ཐོག་ནས་བློ་གང་ལ་ཡང་དངོས་སུ་མི་སྣང་
བའི་ཕྱིར་རོ། །འདིར་རྟོག་པ་ཞེས་པ་ཡང་གཉིས་སུ་སྣང་བའི་བློ་ཐམས་ཅད་ལ་ཟེར་བའི་མ་
ཡིན་གྱིས། འདི་ནི་འདིས་ཞེས་ཐ་སྙད་ཀུན་རྫོབ་ཀྱིས་སྒྲ་དོན་འདྲེས་འཛིན་གྱི་རྣམ་པ་ཅན་ལ་
བྱའོ། །ཡང་འདི་འདྲའི་རིགས་ཅན་ལ། ཚིག་ཙམ་ལ་ཡང་སྙིང་པོ་མེད་པའི་ཚུལ་འདི་ལྟར་
མཐོང་སྟེ། ཕུང་པོ་ལྔ་རང་བཞིན་གྱིས་དག་པས་ཞེས་ཟེར་བའི་ཚིག་དེ་ཡང་གཞན་པ་གཏོང་བ་
ཞིག་ཡིན་ནམ། རང་གིས་ཁས་བླངས་པར་བྱ། གཞན་ལ་བཏང་བར་ནི་ཅུང་ཟད་ཀྱང་སྦྱར་
མེད་དེ་གཞན་གྱིས་ཀྱང་རང་བཞིན་གྱི་ལྡོག་པ་ནས་སྦྱང་གཞི་མ་ཡིན་ཅེས་སྨྲས་ཀྱི། རང་བཞིན་
གྱིས་དག་པ་ཐམས་ཅད་སྦྱང་གཞི་མ་ཡིན་ཅེས་ཇི་ལྟར་སྨྲས་ཏེ། ཀུན་རྫོབ་ཐམས་ཅད་ཀྱང་
རང་བཞིན་གྱིས་དག་པར་ཁས་ལེན་པའི་ཕྱིར་རོ། །ཡང་རང་ཉིད་ཀྱིས་ཁས་ལེན་ན་ནི། ཕུང་
པོ་ལྔ་ལ་སོགས་པ་ཀུན་རྫོབ་ཐམས་ཅད་རང་བཞིན་གྱིས་མ་དག་པ་དང༌། དོན་དམ་ཐམས་
ཅད་རང་བཞིན་གྱིས་དག་པ་དང༌། དེའི་རྒྱུ་མཚན་གྱིས་ཀུན་རྫོབ་ཐམས་ཅད་སོལ་བ་བདར་
བས་དུང་དུ་མི་འགྱུར་བ་ལྟར། ལྷར་མི་འགྱུར་བ་ལ་སོགས་པ་རྩ་བའི་གྲུབ་མཐའ་ཐམས་ཅད་
གཏིང་ནས་འཇིག་པར་མི་འགྱུར་རམ། སེམས་རྣལ་དུ་འདུག་ལ་ལྟོས་ཤིག་ཅེས་སྨྲ་བར་བྱའོ། ཁོ་
བོའི་བསམ་ཚོད་ལྟར་ན། ངག་ འདོན་ལ་ཕུང་པོ་ལྔའི་ཆོས་ཉིད་མི་དམིགས་ཏེ། ཞེས་པ་རྐྱང་
པས་ཀྱང་ཆོག་པར་མངོན་ཏེ། ཕུང་པོ་ལྔ་དང་དེའི་ཆོས་ཉིད་གཉིས་སུ་ཕྱེ་བའི་བློ་ཡུལ་ན་ཡོད་
ངའི་ཆོས་ཉིད་དེ་སྐབས་འདིར་སྦྱང་ གཞིར་བྱ་རྒྱུ་ཡིན་ལ། དེ་ནི་ཀུན་རྫོབ་འབའ་ཞིག་ཡིན་
པའི་ཕྱིར་རོ། །སྙམ་དུ་ཡང་སེམས་སོ། །
དྲི་བ་བཅུ་པ། གསང་དབང་གི་སྐབས་སུ་གཉིས་ཀ་དཀར་བ་ལ་འབྲུ་གནོན་ལུགས་
-299-

བརྩེ་ཆེན་འོད་《སྣང་ལས། གློ་བོ་མཁན་ཆེན་བཀའ་འབུམ། ༼ཀ
མང་ན་ཡང༌། རྗེ་བཙུན་རྩེ་མོས་གསུངས་པ་ལྟར་ཐབས་ཤེས་གཉིས་ལ་བྱེད་དགོས་ཀྱི། གཞན་
གང་ལྟར་བཤད་ཀྱང་འབྲུ་མི་གནོན་མོད། འདིའི་དཀའ་གནད་ཐམས་ཅད། དུས་འཁོར་དང༌།
སྡོམ་འབྱུང་ལས་ཡུམ་ལ་དཀར་ཆ་བབས་ན་འཆི་ལྟས་སུ་བཤད་ཅེས་པ་མ་ངེས་པ་གཅིག་གིས།
རི་བོང་ཅལ་གྱི་ལུང་དྲངས་པ་ལ། སྐྱེས་བུ་སེང་གེ་ལྟ་བུ་རྣམས་ཀྱིས་དཔྱད་པ་མ་མཛད་པར་
མངོན་ཏེ། དུས་འཁོར་དང་། སྡོམ་འབྱུང་རྩ་འགྲེལ་ཞིབ་ཏུ་བལྟས་པས། འཆི་ ལྟས་སུ་བཤད་
པ་ན་ཙམ་ཡང་མི་སྣང༌ངོ༌། །གཞན༌ཡང་དམར་ཆ་འབབ་དུས་འདོད་སྤྱོད་བྱས་ན། ཁྱིམ་པ་
དགེ་བསྙེན་ལ་ལོག་གཡེམ་དུ་འགྱུར་བར་གསུང་ཞིང༌། དགའ་བོ་མངལ་འཇུག་ལས། འདོད་
སྤྱོད་བྱས་རེས་ཀྱི་དམར་ཆ་འབབ་པར་བཤད་གསུང་གི །དེ་ལྟར་བཤད་པ་མི་འདུག་མོད།
གལ་ ཏེ་ བཤད་ནའང་འགལ་དུ་ དོགས་ ལགས་ སོ། །ཞེས་ པའི་ ལན་ནི། གསང་ དབང་ གི་
སྐབས་སུ། མངའ་རིས་པ་གསལ་བའི་སྙིང་པོའི་ཚིག་འགྲེལ་འདི་ན་ཡོད་པ་རྣམས་དང་མི་འདྲ་
བ་ ཞིག་ གོ །གསང་ དབང་ གི་དུས་སུ་ ཡབ་ཡུམ་ གཉིས་ ཀས་བྱང་ཆུབ་ཀྱི་ སེམས་དཀར་ པོ་
དང་ལྡན་ཞེས་བྲིས་འདུག་པ་མཐོང་ལ། དེ་དུས་ཕྱིས་ཡི་གེ་མ་དག་པའི་དབང་གིས་གཉིས་
ཀའི་ཞེས་པར་ནོར་ཏེ། དུས་ཕྱིས་ཀྱི་དཀའ་གནད་རྣམས་ལས་བྱུང་བ་ཡིན་པ་འདྲ་སྙམ་པ་ནི་
ཁོ་བོའི་རྣམ་རྟོག་ཡིན་ལ་ཡུམ་ལ་དཀར་ཆ་འབབ་ན་འཆི་ལྟས་ཡིན་པར་དུས་འཁོར་དང༌།
སྡོམ་འབྱུང་ལས་བཤད༌ཅེས༌པ་ནི་དེ་དག་གི་རྒྱུད་འགྲེལ་ནས་དངོས་འབྱུང་བ་ལ་དགོངས་
པ་མ་ཡིན་གྱི། རྒྱུད་དེ་དག་གི་ཡན་ངག་ཟབ་ལམ་རྡོ་རྗེའི་རྣལ་འབྱོར་གྱི་གེགས་སེལ་དང༌།
ངག་དབང་གྲགས་པའི་འཆི་བ་བསླུ་བའི་གཞུང་ལ་བརྟེན་པའི་མན་ངག །སྔ་རབས་པ་རྣམས་
ལ་མང་དུ་ཡོད་པའི་ནང་དུ་དེ་ལྟ་བུ་བཤད་པ་ལ་དགོངས་པ་ལགས། དམར་ཆ་འབབ་དུས་
འདོད་པ་སྤྱད་ན་ལོག་གཡེམ་དུ་འགྱུར་བ་དང༌། འདོད་པ་སྤྱོད་རེས་ཀྱིས་དམར་ཆ་འབབ་ཅེས་
པ་ནི་གོ་ཡུལ་གྱི་ཐོག་ནས་འགལ་བ་མི་སྤོང་སྟེ། དམར་ཆ་འབབ་པ་ལ། དུས་ཚོད་ཀྱི་རྐྱེན་གྱིས་
-300-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
འབབ་པ་དང༌། ཆགས་པའི་རྐྱེན་གྱིས་འབབ་པ་གཉིས་ཡོད་པ་ལས། ལོག་གཡེམ་དུ་བཤད་
པ་ནི་དང་པོ་ལ་དགོངས་པའི་ཕྱིར་རོ། །
དྲི་བ་བཅུ་གཅིག་པ། བཅུ་གཉིས་པ། བཅུ་གསུམ་པ། བཅུ་བཞི་པ། ཤེས་རབ་ཡེ་
ཤེས་ ལ་ རང་ འབྱུང་ གིས་རླུང་ ལ་ནུས་པ་ཐོན་ན། དངོས་དབང་བསྐུར་དུ་རུང་ངམ་མི་རུང༌།
ཡེ་རྒྱ་ལ་དམ་ཚིག་སྡོམ་ལྡན་དགོས་སམ་མི་དགོས་ལགས། བཞི་པ་ལ་དོན་གྱི་བཞི་པ་གང་ལ་
མཛད། འབྲས་བུ་མངོན་དུ་བྱེད་པའི་བཞི་པ་ལ། རྗེ་བཙུན་རིན་པོ་ཆེས་ཐབས་ཀྱི་རྐྱེན་གྱིས་
ཤེས་ རབ་གྲོལ་ ལ། ཤེས་ རབ་ཀྱི་རྐྱེན་གྱིས་ ཐབས་ མི་སྒྲོལ་ ཞེས་གསུངས། ཆོས་ཀྱི་རྒྱལ་ པོ་
འཕགས་ པས། ཤེས་ རབ་ཀྱི་རྐྱེན་གྱིས་ཐབས་གྲོལ། ཐབས་ཀྱི་རྐྱེན་གྱིས་ཤེས་ རབ་ མི་སྒྲོལ་
ཏེ། རྟོགས་པ་དམན་ན་བྱ་རྒོད་འཕུར་བའི་མཇུག་སྟེགས་ལྟ་བུར་ཤེས་རབ་ལུས་པར་བཤད་
པ་གཉིས་གང་བདེ་ལགས། ཆོས་རྗེ་གདན་ས་བས། དཔེའི་ཡེ་ཤེས་སྐྱེས་ན་ངན་སོང་དུ་མི་
འགྲོ་བས་ཁྱབ་གསུངས་པར་གྲགས་མཆིས་པ་དེ་ལ་ལུང་རིགས་ཇི་ལྟར་ཡོད་ལགས། ཞེས་
པ་རྣམས་ཀྱི་ལན་ནི། སྤྱིར་རབ་བྱུང་གིས་དངོས་དབང་བསྐུར་བར་གསུངས་པ་རྒྱུད་སྡེ་དང་
འགྲེལ་བྱེད་ཚད་ལྡན་རྣམས་ཀྱིས་འདིའོ་ཞེས་བཤད་པ་མ་མཐོང་ཞིང༌། གལ་ཏེ་བཤད་
ཡོད་སྲིད་ཀྱང་རླུང་ལ་ནུས་པ་ཐོབ་པ་རྐྱང་པའི་ཆ་ནས་སྐྱོན་དུ་མི་འགྱུར་བ་ནི་མ་ཡིན་ནོ། །
དངོས་དབང་བསྐུར་ན་རླུང་ལ་ནུས་པ་ཐོབ་མ་ཐོབ་གང་ཡིན་ཀྱང་ཐིག་ལེ་གཏང་ང
བཏང་བ་ཙམ་གྱིས་སྐྱོན་དུ་འགྱུར་ན། རླུང་ལ་ནུས་པ་ཐོབ་པས་གཏང་པ་དང༌། མ་ཐོབ་པས་
གཏང་བ་ལ་ཁྱད་པར་མེད་པའི་ཕྱིར། མདོར་ན་ཇོ་བོ་རྗེས། གསང་བ་ཤེས་རབ་ཡེ་ཤེས་ནི། །
ཚངས་པར་སྤྱོད་པས་བླང་བྱ་ཡིན། །ཅེས་གསུངས་པ་འདི། དུས་དེང༌སང༌། ཚངས་སྤྱོད་ཐོབ་
པའི་གང་ཟག་གིས་བདག་ལ་དངོས་དབང་བསྐུར་བ་དང༌། རང་གིས་དངོས་དབང་ལེན་པ་
གཉིས་ལ་བཀག་ པ་ ཡིན་ པས་འདི་ཁོ་ན་དོན་ལ་གནས་པར་བཟུང་ལགས། སྔོན་གྱི་གྲུབ་
-301-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
ཐོབ་རྣམས་ཀྱི་རྣམ་ཐར་དུ་ རབ་བྱུང་གིས་དངོས་དབང་བསྐུར་བར་གསུངས་པ་ལྟ་བུ་འབྱུང་
བ་རྣམས་ནི། དང་པོ་རབ་བྱུང་ཡིན་ཀྱང་དེའི་ཚུལ་ལུགས་བོར་ནས་མཛད་པ་ཡིན་པར་གོ །
ཡེ་རྒྱ་ནི་རང་གི་བློས་ཤེས་རབ་ཏུ་བསྒོམ་པ་ཉིད་ཡིན་པས་དམ་ཚིག་དང་ལྡན་པར་བསྒོམ་པ་
ཙམ་མ་གཏོགས་དེ་རང་ལ་སྡོམ་པ་ཡོད་པར་ཁས་མི་ལེན་ལགས། དོན་གྱི་བཞི་པ་ནི། དབང་
གི་དུས་སུ་དངོས་བཏགས་ལ་བརྟེན་ཏེ་དགའ་པ་བཞི་པ་མངོན་དུ་གྱུར་པ་དེ་ཉིད་ཡིན་ལ། དེ་
ཚིག་གི་སྒོ་ནས་ལྷག་མཐོང་དང་བསྲེས་ནས་ངོ་འཕྲོད་པ་ལ་ཚིག་གི་བཞི་པ་ཞེས་འདོད་ལགས།
འདི་ལ་དཔྱད་པར་བྱ་བ་མང་དུ་ཡོད་མོད་ཀྱི་ཡི་གེ་མང་དུ་དོགས་ནས་མ་བྲིས་ལ། ལོགས་སུ་
མཐའ་ཆོད་པར་བྱ་དགོས་སོ། །འབྲས་བུ་མངོན་དུ་བྱེད་པའི་བཞི་པའི་སྐབས་སུ། རྗེ་བཙུན་
རིན་པོ་ཆེས། ཐབས་ཀྱི་རྐྱེན་གྱིས་ཤེས་རབ་གྲོལ་གྱི། ཤེས་རབ་ཀྱི་རྐྱེན་གྱིས་ཐབས་མི་གྲོལ་
བར་གསུངས་པ་ནི། ཉེ་རྒྱུས་མཚམས་སྦྱར་ཏེ་རྣམ་གྲོལ་མཐར་ཐུག་པ་བཅུ་བཞི་པ་མངོན་
དུ་བྱེད་པའི་སྐབས་ཡིན་པས། དེའི་དུས་སུ་འཁོར་ཚོམ་བུ་གཅིག་དང་བཅས་ཏེ་གྲོལ་བ་ཡིན་
པར་ལམ་འབྲས་སུ་བཤད་ལ། དེ་ཡང་ཐབས་སྒྲུབ་པ་པོས་ཉེ་རྒྱུ་སྤྱད་པའི་རྐྱེན་གྱིས་གྲོལ་བ་
ཡིན་ལ། རྒྱུད་ལྔ་གཅིག་ཆར་དུ་གྲོལ་བ་མ་ཡིན་པ་རྣམས་ལ་ཡང་། རྡོ་རྗེ་གུར་ལས། སྐད་ཅིག་
པ་ནི་དེ་འཁོར་ལྡན། །སྤྱན་གྱི་ཕྲག་ནས་འཁྱུད་པའོ། །ཞེས་པའི་ཚུལ་གྱིས་རྒྱུད་གཉིས་གཅིག་
ཆར་དུ་གྲོལ་དགོས་ལ། དེའི་རྐྱེན་ཐབས་ཀྱིས་ཉེ་རྒྱུ་སྤྱད་པ་ཁོ་ན་ཡིན་པས། བླ་མ་ཆོས་ཀྱི་
རྒྱལ་པོའི་དགོངས་པ་ནི། རྒྱུད་ལམ་དུས་སུ་ཤེས་ རབ་ མཚན་ ཉིད་ དང་ལྡན་ པའི་རྐྱེན་གྱིས་
དབང་དུས་སུ་ དོན་གྱི་ ཡེ་ ཤེས་སྐྱེ་ བ་ དང༌། ལམ་དུས་སུ་ཡང་དཔེ་དང་དོན་གྱི་ ཡེ་ཤེས་ལ་
སོགས་པ་སྐྱེ་བ་དང་། དེ་ལྟ་བུའི་ཡེ་ཤེས་མེད་པ་རྣམས་ལ་ཡང་རྫོགས་རིམ་གྱི་ལྟ་བ་གསོ་བ་ལ་
སོགས་པ་གྲོལ་རྐྱེན་རྣམས་ཤེས་རབ་ལ་གཅོ་བོར་བཤད་པས། སྐབས་དེ་དག་ལ་དགོངས་པ་
ཡིན་ནམ། སྙམ་པ་ཁོ་བའི་བློ་ལ་ཤར་སྟེ་འཁོར་ལོ་བདེ་མཆོག་གི་གཞུང་རྣམས་ལས། རིགས་
-302-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
ལྡན་མ་བརྟག་པའི་ཆོ་ག་རྒྱས་པར་གསུངས་པ་རྣམས་ཀྱང་དབང་ལམ་གྱི་དུས་སུ་དེའི་རྐྱེན་
གྱིས་གྲོལ་བ་གཙོ་ཆེ་བ་ལ་དགོངས་པའི་ཕྱིར་རོ་སྙམ་དུ་སེམས་སོ། །དཔེའི་ཡེ་ཤེས་ཀྱི་སྐབས་
སུ་རྒྱུད་སྡེ་ནས་གསུངས་པའི་དཔེའི་ཡེ་ཤེས་མཚན་ཉིད་པ་སྐྱེས་ན། ངན་སོང་དུ་མི་འགྲོ་བས་
ཁྱབ་པ་ནི་ངེས་དོན་ལ་ཞུགས་པའི་གྲུབ་པའི་མཐའ་སྟེ་རྩ་བའི་རྒྱུད་ལས། འཇིགས་མྱོང་དེ་
བཞིན་སྡུག༌བསྔལ༌དང༌། །མྱ་ངན་གདུང༌བ་འཚེ་བ་དང༌། །འདོད་ཆགས་ཞེ་སྡང་གཏི་མུག་
ཆེས། །སྒྲུབ་པ་པོ་ནི་ཉོན་མི་མོངས། །ཞེས་ཚེ་འདིའམ་འདིའི་སྡུག་བསྔལ་དང༌། སྡུག་བསྔལ་
གྱི་རྒྱུས་མི་རྫི་བའི་ཚུལ་གསུངས་ཤིང༌། ཡང་དག་ཡེ་ཤེས་གནང་བ་པོ། །མནར་མེད་སྤངས་
པའི་རྒྱུ་ཡི་ཕྱིར། །གྲུབ་པས་བླ་མ་མངོན་ཕྱག་འཚལ། །ཞེས་མནར་མེད་སྤོང་བའི་རྒྱུའི་གཙོ་བོ་
ཡང་དག་པའི་ཡེ་ཤེས་སུ་བཤད་ཅིང༌། སྤང་བྱའི་མནར་མེད་ཡང་སྡུག་བསྔལ་གྱི་རྒྱུན་དུ་མནར་
བའི་ངན་སོང་གསུམ་པོ་ཐམས་ཅད་ལ་འཇོག་དགོས་པ་དང༌། དཔལ་ལྡན་ས་སྐྱ་པཎྜི་ཏ་ཆེན་
པོ། དཔེའི་ཡེ་ཤེས་མཚན་ཉིད་པ་ཕར་ཕྱིན་ཐེག་པ་ནས་བཤད་པའི་སྦྱོར་ལམ་དུ་བཤད་ཅིང༌།
སྦྱོར་ལམ་སྐྱེས་ནས་ངན་སོང་དུ་སྐྱེ་མི་སྲིད་པ། ཐེག་པ་འོག་མའི་གྲུབ་མཐའ་ལས་མི་འདོད་
ཀྱང༌། འདིར་ཐེག་པ་ཆེན་པོ་དང༌། དེའི་ནང་ནས་ཀྱང་ཐེག་པ་མཆོག་གི་སྦྱོར་ལམ་ཡིན་པས།
ལས་ཀྱི་སྟོབས་ཀྱིས་ངན་སོང་དུ་ཇི་ལྟར་སྐྱེ། ཡང་འདིར། དེ་ཁོ་ན་ཉིད་ཀྱི་དོན་གཟུགས་བསྙན་
དུ་བཤར་བའི་ཚུལ་གྱིས་མཚོན་དུ་ཡོད་ཅིང༌། ཆོས་ཟབ་མོ་སྐྱེ་བ་མེད་པའི་དོན་ལ་གཏིང་ནས་
ངེས་པ་རྙེད་ཅིང་བཟོད་པ་ཡིན་ན་བཟོད་ཐོབ་ངན་སོང་ཡོང་མི་ལྟུང་ཞེས་ཐེག་པ་འོག་མ་ནས་
བཤད་པའི་དེ་དག་ཉིད་ཀྱང་ཇི་ལྟར་མ་ཚང༌། དེས་ན། འདིའི་ལུང་རིགས་ནི། རྒྱུད་གསུམ་གྱི་
ནང་ནས་ལྷན་ཅིག་སྐྱེས་པའི་ཡེ་ཤེས་ཀྱི་ཕན་ཡོན་སྟོན་པའི་སྐབས་ཐམས་ཅད་དུ་ལེགས་པར་
བལྟས་པར་ཤེས་སོ། །དེ་ལྟར་མདོ་དང་རྒྱུད་སྡེའི་ལུང་མང་པོའི། ཁུར་གྱི་ལྗིད་པས་ཡུན་རིང་
ངལ་དུབ་ཅིང༌། །ཐོས་དང༌བསམ་བྱུང་རིགས་པས་རྣམ་དཔྱོད་དོན། །ངོ་མཚར་ཕྱོགས་ཙམ་
-303-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
རང་ལ་ཤར་དེ་བཀོད། །ངེས་དོན་རྒྱུད་སྡེའམ་རྒྱ་མཚོ་རྫོགས་ལྡན་གྱིས། །ཕྲིན་ལས་འདོད་
གུའི་འབྱུང་གནས་ཡིན་མོད་ཀྱི། །རྩོད་དུས་ངན་རྟོག་རླུང་དམར་གཡོ་བས་ན། །དུས་འདིར་
།ཞན་ལ་ཕན་པའང་སོམ་ཉིར་འགྱུར། །གྲངས་མེད་བསྐལ་པར་ཚོགས་གཉིས་གོམས་པའི་
།ཟབ་ལམ་སྐད་ཅིག་ཉིད་ཀྱི་རྗེས་འགྲོ་བར། །བརྩོན་ལྡན་སྙིང་པོའི་དོན་ལ་བློ་ལྡན་
པས། ཁྱོད་ཀྱིས་དྲིས་པའི་ལན་འདིས་དགའ་བར་མཛོད། །ཅེས་མང་དུ་ཐོས་ཤིང་ཟབ་མོའི་
ཤུགས།
དོན་ལ་དཔྱོད་པར་ནུས་པའི་བློ་གྲོས་ཅན་མངའ་རིས་མཚོ་བྱེད་ཆོས་སྐྱོང་དཔལ་བཟང་པོས།
ཇི་ལྟར་དྲིས་པའི་ལན་རང་གི་བློ་ལ་ཤར་ཚོད་ཙམ། རྗེ་བཙུན་བླ་མ་སངས་རྒྱས་དང་འདྲ་བ་
རྣམ་ཀྱི་དགོངས་པ་དང་མཐུན་པར་བསམས་ཏེ་བཏབ་པ་འདི་ནི། དགེ་སློང་བསོད་ནམས་
ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོ